
	[bookmark: nev]TAKÁTSNÉ SCHUBERT JUDIT
Gazdálkodás és menedzsment
BSc, 3. félév
Gábor Dénes Főiskola

	






Témavezető:
	Keresztes József
főiskolai adjunktus, GDF




Önzetlenség vagy stratégia - társadalmi felelősségvállalás a pénzügyi szektorban – központban az OTP Bankkal.

Célom, hogy tiszta képet adjak hallgatóimnak a társadalmi felelősségvállalás jelentőségéről egy piacvezető pénzintézet (OTP Bank Nyrt) szemszögéből. Az előadás konkrét tényeken alapszik, mely megvizsgálja, hogy a CSR tevékenység a magyarországi pénzintézetek számá-ra egy stratégiai döntés, vagy valóban önzetlen tevékenység-e.
A bevezető kérdésem az, hogy mit értünk társadalmi felelősségvállaláson. Ezen a ponton az általános megfontolásokon túl bemutatom a Követ Egyesületet (a vonatkozó szabvány kiala-kítója és az OTP CSR tevékenységét minősítő szervezet), illetve magát a CSR programot.
A TDK munka megalapozásául kérdőíves felmérést végeztem a bank alkalmazottai illetve attól független személyek körében. Kutatásaim eredményeképpen megállapítottam, hogy a megkérdezettek nagy része – kb. 80%-a – nem tudja mit jelent ez a kifejezés. A legtöbb eset-ben adakozásra tippeltek, vagy valamilyen jogszabály által előírt feladatra. Ez az eredmény is mutatja, hogy a vállalatok társadalmi felelősségének megítélése erősen függ a vállalat működési, kulturális közegétől.
A pénzintézetekkel kapcsolatos CSR kérdések közül részletesebben elemzem a devizahitelesek problémáját, a hátrányos helyzetű térségek és lakosság támogatását. A válaszadók szinte mindegyike szerint a vezető, jól profitáló pénzintézeteknek kötelessége, hogy e téren segítséget nyújtsanak. A kérdés, hogy a vajon bankok üzletpolitikájában ez azért csak a társadalmi elvárások miatt szerepel, vagy, mert ők maguk is kötelességüknek tartják így tenni. Izgalmas kérdés az is, hogy a stratégiai megfontolások milyen szerepet játszanak ebben?
Bemutatom, hogy mit gondolnak az ügyfelek a horvátországi devizahitelesek peréről, a bíróság döntéséről; arról, hogy kinek a felelőssége, hogy megoldást nyújtson a bajba jutott embe-reken, s mi lenne a legjobb megoldás. Az OTP Bank CSR jelentése alapján részletesen taglalom a kitűzött célokat és elért eredményeket a 2011-es és 2012-es évben.
Külön kitérek az OTP Önkéntes Programra, ismertetve annak fontosságát a bank és a társadalom számára. Kiemelendő, hogy a program működésében a dolgozók véleménye, hozzáállása az önkéntes kezdeményezésekhez meghatározó. Személyes élmények alapján egy konkrét önkéntes program bemutatásra kerül.
Összehasonlításképpen egy másik, számomra független pénzintézet CSR tevékenységét is röviden szemléltetem.
A prezentáció zárásaként az egész programról levont végkövetkeztetésekről esik szó, beleért-ve a kiváltott érzésekről is.



